Saaremaa elektroonikatootja Incap kasvatas kvartalikäivet 55%
#000000
Maailma-ülesest pandeemiast ja komponentidekriisist hoolimata õnnestus Incapil kasvatada grupi käivet esimesel kvartalil võrreldes aastataguse ajaga 55% ehk kuni 37,7 miljoni euroni ja ärikasumit koguni 155% ehk kuni 5,5 miljoni euroni.
#000004
Incapi presidendi Otto Puki sõnul alustas ettevõte käesolevat aastat mahukate tellimustega, millele on aidanud kaasa positiivsed arengud ettevõtte India tehastes. “Alustasime möödunud aastal India tehaste laiendamist, et vastata nii juba olemasolevate kui ka uute klientide ootustele. Kuna laienemistööd on kulgenud oodatust kiiremini, on see kergitanud ka meie tuluprognoose,” selgitas ta.
#000005
Puki sõnul on suutnud ettevõte saada esimesel kvartalil edukalt hakkama ka elektroonikasektorit mõjutava komponentide kättesaadavusprobleemiga, mis seni pole Incapi töödesse viivitusi toonud. “Sellegipoolest jälgime olukorra muutusi ja ka pandeemiast tingitud eri riikide ümberkorraldusi hoolikalt ning oleme valmis muutuste korral reageerima,” märkis ta.
#000006
Rahvusvahelise elektroonikatootja ja kasvava ettevõttena tuleb Incapil korraldada oma tegevust eesmärkide saavutamiseks vastutustundlikult. “Selleks, et saaksime olla tööstussektoris usaldusväärseks partneriks ja vastata sihtrühmade ootustele ka tulevikus, töötasime Incapis eelmisel aastal esimest korda välja vastutustundliku ettevõtte programmi,” selgitas Pukk.
#000007
Programm aitab maandada ühelt poolt riske ja teisalt tuvastada viise, kuidas saaks Incap olla veelgi vastutustundlikum tööandja, tarnija ja äripartner. “Mul on väga hea meel, et oleme oma põhimõtted ja programmi välja töötanud ning vormistanud esimeseks aruandeks, mida hiljuti avalikkusega jagasime,” märkis ta.
#000008
Incap on jätkuvalt avatud võimalusele leida ettevõtteid, kelle liitmine Incapiga sobiks ettevõtte põhimõtetega ja võimaldaks ka geograafiliselt laieneda. “Möödunud aasta edukas aktsiate emissioon on aidanud tugevdada meie ettevõtte finantsseisu. Koos sellele järgnevate laenude tagasimaksetega on meil võimalik veelgi enam oma kasvustrateegiat ja uusi investeeringuid ellu viia,” kirjeldas Pukk. Incap prognoosib käesolevaks aastaks jätkuvalt nii käibe kui ka kasumi kasvu.
#000009
Tartu tervisetehnoloogia ettevõtted osalevad Dubai ärimessil
#000012
Ettevõtjate ja ettevõtlusorganisatsioonide rahvusvaheline vahetusprogramm aitab luua uusi koostöösidemeid
#000020
Kalandusettevõtjatel aidatakse minna üle keskkonnasäästlikumatele transpordikonteineritele
#000022
Tippinnovaatorite programm hakkab muutma kümne ettevõtte DNAd
#000024